
Mbi 
Raportin e Monitorimit të Shërbimit Informativ Shtetëror
për nëntëmujorin e vitit 2015


1. Karakteristikat kryesore të performancës.

Shërbimi Informativ Shtetëror, për vitin 2015, administron dhe menaxhon fondet publike sipas një programi buxhetor të miratuar të rishikuar në shumën 1.439.363.310 lekë. Gjatë zbatimit të buxhetit është mbajtur në konsideratë:
· Normimi i fondit të shpenzimeve sipas akteve ligjore dhe normative të brendshme të miratuara nga drejtori i SHISH, në të cilat normalizohen shpenzimet.
· Menaxhimi efektiv e përdorimit me efiçensë i fondeve në shpenzime dhe investime nga të gjitha njësitë shpenzuese sipas përcaktimeve të detajuara në udhëzimin “Për zbatimin e buxhetit të SHISH-it për vitin 2015”.
· Rishpërndarja e buxhetit sipas kërkesave të njësive strukturore për realizimin e detyrave të sektorit operativ, që ndikojnë drejtpërdrejt në realizimin e objektivave, ose situatave të caktuara problematike.

1. Programi “Veprimtaria Informative Shtetërore”

Mbështetur në informacionin e paraqitur nga Shërbimi Informativ Shtetëror mbi monitorimin e buxhetit për nëntëmujorin e vitit 2015, si dhe të dhënat e gjeneruara nga Sistemi Informatik Financiar i Qeverisë, realizimi i treguesve buxhetorë për këtë institucion, paraqitet si më poshtë vijon:

Tabela 1: Të dhënat e thesarit për 9-mujorin e buxhetit për vitin 2015
	
	
	 
	
	
	Në mijë lekë

	 
	Emërtimi
	Plani 2015
	Fakti 2015
	Raporti me Totalin e Shpenzimeve
	% e realizimit

	1.
	Shpenzime Korente
	1.389.363
	957.543
	97.5%
	68.9%

	1.1
	      Personeli 
	994.000
	696.126
	70%
	70%

	1.2
	      Operative
	395.363
	261.417
	27.5%
	66.1%

	2
	Shpenzime kapitale
	50.000
	24.481
	2.5%
	49%

	2.1
	      Financim i brendshem
	50.000
	24.481
	2.5%
	49%

	2.2
	      Financim i huaj
	0
	0
	0%
	0%

	3
	SHUMA
	1.439.363
	982.024
	100%
	68.2%

	 
	Shpenzime nga të ardhurat jashtë limitit
	 
	0
	
	 

	4
	              TOTALI
	1.439.363
	982.024
	100%
	68.2%

	       Burimi: Ministria e Financave(2015);



Sikurse evidentohet edhe më sipër, shpenzimet korente përbëjnë mjaft të lartë në raport me totalin në masën 97.5% të shpenzimeve faktike të periudhës 9-mujore. Shpenzimet për personelin zënë vendin kryesor me 70% të shpenzimeve faktike, ndërkohë që operativet përbëjnë 27.5% të shpenzimeve. Investimet, paraqiten në një nivel realizimi të kënaqshëm duke krahasuar me nivelin shumë minimal që ishte realizuar në një periudhë më parë, kiy nivel realizimi është 49%.

Për nëntë-mujorin e vitit 2015, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë. 

	Tabela 1: Krahasimi i realizimit të shpenzimeve krahasuar me buxhetin vjetor  	Në mijë lekë
	Emërtimi i Programit
	SHPENZIMET KORENTE
	SHPENZIMET KAPITALE
	Totali i shpenzimeve
	% e realizimit ne total

	
	PLAN 
	FAKT
	Realizimi
	PLAN 
	FAKT
	Realizimi
	Plan
	Fakt
	

	Veprimtaria Informative Shtetërore
	1.389.363
	957.543
	68,9
	50.000
	24.481
	49,0
	1.439.363
	982.024
	68,2

	
	
	
	
	
	
	
	
	
	


       Burimi: Ministria e Financave(2015);

Sikurse shprehur më sipër, shpenzimet korente, janë realizuar në masën pothuajse 70% dhe ato kapitale në masën 49%, të planit vjetor. Në tërësi, Shërbimi Informativ Shtetëror, paraqet një realizim të buxhetit me 68.2% për periudhën nëntëmujore të monitoruar, të shprehur në terma vjetore. Kjo mund të konsiderohet një nivel i kënqshëm realizimi për shpenzimet korente dhe problematika qëndron në nivelin e ulët të realizimit të shpenzimeve kapitale pamarësisht se ka patur realizim të konsiderueshëm gjatë tremujorit të tretë në krahasim me tremujorin e dytë 2015.

2. Performanca dhe statusi i produkteve kryesore 
Për 9 mujorin e vitit 2015 nga monitorimi i buxhetit vihet re se pjesa më e madhe e produkteve janë të realizuara sipas parashikimeve me një performancë të kënaqshme, duke ruajtur përqindje të njëjtë të realizimit të buxhetit si në sasi ashtu dhe në vlerë. Duke analizuar shpenzimet buxhetore, sipas artikujve rezulton se:
Artikulli “Paga dhe Sigurime” për nëntë mujorin e vitit 2015, SHISH paraqitet me një strukturë organike të paplotësuar çdo muaj mesatarisht 45 punonjës, si dhe mosmarrja e jursantëve të rinj për tu trajnuar gjatë vitit 2015, të cilit ishin të parashikuar.
Artikulli “Mallra dhe Shërbime” për 9-mujorin e vitit 2015, ky artikull paraqitet me një realizim faktik në masën 66.7%, pothuajse të gjitha zërat buxhetorë të planifikuara.Gjatë kësaj periudhe për mbulimin e efekteve financiare të VKM-së nr.633, datë 01.10.2014 “Për vendosjen e koordinatorëve të SHISHI-it pranë misioneve diplomatike të Republikës së Shqipërisë” është miratuar një shtesë në këtë artikull prej 10.000.000 lekë.
Artikulli “Transfertat tek individët dhe buxhetet familjare” për nëntë mujorin e vitit 2015 ky artikull paraqitet me një realizim në shumën 33.363 mijë lekë, ose 43% të programimit vjetor.
Artikulli “Investime" SHISH gjatë nëntë mujorit 2015 edhe pse shpenzimet faktike paraqiten në shumën 24.4 milion lekë, pjesa më e madhe e objektit të investimeve janë kontraktuar. Për katër objekte investimi ende të pakontraktuara, janë në fazën e prokurimit sipas procedurave të VKM-së 701, datë 22.10.2014.
Gjithsesi, konstatohet se, kërkohet më shumë punë lidhur me konceptimin dhe emërtimin e produkteve, konform objektit të kompetencës së këtij institucioni. Gjithashtu të argumentohen më mirë arsyet e levizjeve të shpenzimeve që ka realizuar institucioni.

3. Krahasimi i të dhënave faktike, të raportit të SHISH me të dhënat e Thesarit, për të njëjtën periudhë raportuese.
                              
Në tabelën e mëposhtme paraqiten të dhënat faktike të raportit të hartuar nga Shërbimi Informativ Shtetëror, të krahasuara me të dhënt e nxjerra nga sistemi i thesarit i Ministrisë së Financave. 
	Tabela 1: Krahasimi të dhënave mes SHISH dhe Ministrisë se Financave	Në mijë lekë
	Programet
	Shpenzime korente
	Shpenzime kapitale
	Totali i shpenzimeve

	
	SHISH
	MF
	Dif
	SHISH
	MF
	Dif
	SHISH
	MF
	Dif

	Veprimtaria Informative Shtetërore
	957.543
	957.543
	0
	24.481
	24.481
	0
	982.024
	982.024
	0


Burimi: Ministria e Financave, SHISH (2015);

Ashtu sikurse paraqitur në tabelën e mësiperme, të dhënat e përdorura nga SHISH për përgatitjen e raportit të monitorimit të shpenzimeve për nëntëmujorin e vitit 2015, përputhen plotësisht me të dhënat e nxjerra nga sistemi i thesarit.

4. Komente të tjera
· Kërkohen më shumë përpjekje lidhur me konceptimin dhe emërtimin e produkteve, konform objektit të kompetencës së këtij institucioni. 
· Kërkohet një nivel më i lartë argumentimi të realzimimit dhe mosrealizimit të produkteve në mënyrë që të dalë e qartë niveli i përformancës së programit të SHISHI-it.

· SHISH ka publikuar në faqen zyrtare të internetit, raportin e monitorimit të buxhetit për 9 mujorin e vitit 2015. 
